Legal Document

Category: 115

Text:
33. ΝΟΜΟΣ υπ’ αριθ. 918 της 25/29 Μαίου 1979 (ΦΕΚ Α΄ 120) Περί αναδιοργανώσεως των Υπηρεσιών του Ταμείου Παρακαταθηκών και Δανείων και ρυθμίσεως συναφών θεμάτων αυτού. Άρθρ.1.-1.Δια Π.Δ/τος, εφ’ άπαξ εκδιδομένου, προτάσει των Υπουργών Προεδρίας Κυβερνήσεως και Οικονομικών, μετά γνώμην του Διοικητικού Συμβουλίου του Ταμείου Παρακαταθηκών και Δανείων, θα συνταχθή εξ υπαρχής ο Οργανισμός του Ταμείου Παρακαταθηκών και Δανείων, εφαρμοζομένων αναλόγως των διατάξεων των άρθρ. 1 και 2 του Νόμ. 51/1975 «περί αναδιοργανώσεως των Δημοσίων Πολιτικών Υπηρεσιών». 2.Αι διατάξεις των παρ. 1-5 του άρθρ. 4 του Νόμ. 51/1975 επεκτείνονται και επί του Ταμείου Παρακαταθηκών και Δανείων. Σελ.36,08(α)  Τεύχος Ε92-Σελ. 98 Άρθρ.2.-1.Δια Π.Δ/τος εκδιδομένου, προτάσει των Υπουργών Προεδρίας Κυβερνήσεως και Οικονομικών, μετά γνώμην του Διοικητικού Συμβουλίου του Ταμείου Παρακαταθηκών και Δανείων, επιτρέπεται η σύστασις Υποκαταστημάτων του Ταμείου. 2.Το άρθρ. 3 του Ν.Δ. 36/1973 «περί συστάσεως παρά τω Ταμείω Παρακαταθηκών και Δανείων Υπηρεσίας Αποδόσεως Αποζημιώσεων εξ απαλλοτριώσεων και συμπληρώσεως διατάξεών τινων αυτού», καταργείται. Άρθρ.3.-Κυρούται αφ’ ης εξεδόθη η υπ’ αριθ. 138508/649 από 22 Σεπτ. 1977 απόφασις του Υπουργού Οικονομικών «περί παρατάσεως της θητείας του Διοικητικού Συμβουλίου του Ταμείου Παρακαταθηκών και Δανείων», δημοσιευθείσα εις το υπ’ αριθ. 917/23.9.1977 φύλλον της Εφημερίδος της Κυβερνήσεως (τεύχος Β΄). Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, εκτός αν άλλως ορίζεται εις αυτό. 39.Β.α.33 Οργανικές Διατάξεις Ταμείου Παρακαταθηκών και Δανείων (Τ.Π. και Δ.)